Document ID: /fineweb-2-swissfilter-quality_10-filterrobots/filtered/02038.jsonl.gz/325

Il medem mument è era vegnida suttascritta la dumonda per approvar la concessiun. Sco quai che Repower communitgescha, entria la procedura da permissiun en ina fasa decisiva. L'ovra Chlus è classifitgada da l'uffizi federal d'energia sco project da muntada naziunala. Chlus duai attribuir fin l'onn 2035 12 % da la forza idraulica naziunala.
Ils contracts da concessiun dattan a Repower il dretg da duvrar durant 80 onns l’aua en las auas definidas da las vischnancas cumpigliadas. Perencunter vegnan las vischnancas indemnisadas cun tschains d’aua ed energia gratuita.